Derby-Lewis al sedert verlede jaar in die hospitaalClive Derby-Lewis Clive Derby-Lewis is al sedert verlede jaar in die hospitaal waar hy vir kanker behandel word, maar die departement van korrektiewe dienste versuim om te sê waar hy behandeling ontvang. Logan Maistry, woordvoerder van die departement, het Sondag gesê Derby-Lewis ontvang behandeling in ooreenstemming met die departement se beleid. Derby-Lewis betaal self die koste van die bewaarders en behandeling. “Hy betaal vir die behandeling en sy dokters het hom aangeraai dat hy in die hospitaal moet bly,” het Maistry gesê. “Hy is al sedert verlede jaar daar, maar ons kan nie bekend maak waar hy is nie.” Mediaberigte oor die naweek het aangevoer dat Derby-Lewis al 14 maande lank in ŉ Pretoriase hospitaal behandeling ontvang. Maistry het gesê hy kan nie dadelik bevestig hoe lank Derby-Lewis al in die hospitaal is nie, maar slegs dat hy bewus is daarvan dat dit al sedert verlede jaar is. Derby-Lewis is in April 1993 skuldig bevind is vir sy aandeel in SAKP-leier Chris Hani se moord. Bron: Giordano Stolley, News24